సాంస్కృతిక మంత్రిత్వ శాఖ
శ్రీ సిటీని సందర్శించిన పంజాబ్ మీడియా బృందం
శ్రీ సిటీ, సెప్టెంబర్ 6, 2022.
‘ఏక్ భారత్ శ్రేష్ఠ భారత్’ కార్యక్రమం కింద, భారతదేశం యొక్క సాంస్కృతిక చైతన్యాన్ని జరుపుకోవడాన్ని భారత ప్రభుత్వం ప్రారంభించింది. ఆంధ్రప్రదేశ్ పర్యటనలో భాగంగా జాతీయవాదం మరియు సాంస్కృతిక అవగాహనను పెంపొందించడానికి ఇది మరింత సమర్థవంతంగా ఉపకరిస్తుందన్నది ప్రభుత్వం ఉద్దేశ్యం. ఇందులో భాగంగా పంజాబ్కు చెందిన 15 మంది జర్నలిస్టుల బృందం సోమవారం సాయంత్రం శ్రీ సిటీని సందర్శించింది.
మిస్టర్ సి. రవీంద్రనాథ్, మీడియా & పబ్లిక్ రిలేషన్స్ హెడ్ వీరికి సాదరంగా స్వాగతం పలికారు. అలాగే వారికి అవసరమైన సమాచారం సైతం అందించారు. వ్యాపార రంగం యొక్క ప్రత్యేక లక్షణాలపై, మరియు వాటిని అనుసరిస్తూ శ్రీ సిటీ ఎలా సమర్థంగా నిలుస్తుందో వారికి సవివరంగా వివరించారు. విభిన్న రంగాలలో 'మేక్ ఇన్ ఇండియా' ప్రచారం యొక్క ముఖ్య ఉద్దేశ్యం మరియు ఎగుమతులను గణనీయంగా పెంచడం ద్వారా దిగుమతులను ప్రత్యామ్నాయం చేస్తూ ఆ ప్రచారానికి ఎలా సహకరిస్తుందో ప్రస్ఫుటంగా ఉంది సందర్శకులకు వివరించారు. ఈ కారణంగానే శ్రీ సిటీ ఆగమనం తర్వాత పారిశ్రామిక కార్యకలాపాల ద్వారా వెనుకబడిన ప్రాంతంగా గుర్తింపు పొందిన అదే ప్రాంతం ఇప్పుడు ఆర్థిక శక్తి గల ప్రాంతంగా ఎలా మెరుగుపడిందనేది వివరించారు.
ఈ వివరాలన్నీ సవివరంగా వారికి వివరించిన తరువాత బృందం అంతా అభివృద్ధి దిశగా అడుగులు వేస్తున్న పారిశ్రామిక పార్కుని సందర్శించింది. అక్కడ జరుగుతున్న పారిశ్రామిక కార్యకలాపాలను వారు సందర్శిస్తూనే వారు వెర్మెరియన్ ఇండియా రీహాబ్ ప్రైవేట్ లిమిటెడ్ సంస్థ యొక్క ఉత్పాదక యూనిట్ని సైతం సందర్శించారు. ఇది బెల్జియం-ఆధారిత వెర్మీరెన్ గ్రూప్ యొక్క పూర్తి యాజమాన్యంలోని అనుబంధ సంస్థ. వీల్చైర్లు, హాస్పిటల్ బెడ్లు, షెల్ కుర్చీలు, కంఫర్ట్ కుర్చీలు మరియు ఇతర పునరావాస పరికరాలు అనుబంధ ఉత్పత్తులను ఇది తయారు చేస్తుంది. ఈ క్రమంలోనే మీడియా సభ్యులంతా కంపెనీ మేనేజింగ్ డైరెక్టర్ శ్రీ సయ్యద్ రియాజ్ ఖాద్రీతో సంభాషించారు. ప్రపంచవ్యాప్తంగా వాటి ఎగుమతి కోసం అవసరం అయ్యే వివిధ ఉత్పత్తులు మరియు వాటికి గల డిమాండ్.. వంటి అంశాల గురించి వారిని అడిగి తెలుసుకున్నారు.
తమ సందర్శనకు ఆతిథ్యమిచ్చినందుకు శ్రీ సిటీకి ధన్యవాదాలు తెలుపుతూ, హిందుస్థాన్ టైమ్స్కి చెందిన శ్రీమతి అనీషా సరీన్ ” - మా సందర్శనలో శ్రీ సిటీ ఒక చక్కని అనుభవం. దీనిలో ప్రత్యేక ఆర్థిక మండలి  ఎలా ఉంటుందో, ఏ విధంగా పని చేస్తుందో మేము ప్రత్యక్షంగా తెలుసుకున్నాము. అలాగే, వివిధ దేశాలకు చెందిన 200 కంపెనీలు ఎలా ఉన్నాయో కూడా తెలుసుకున్నాము. ప్రజల జీవితాలను మెరుగుపరుస్తూ, ఈ ప్రాంతంలోని మహిళలకు సాధికారత కల్పించడంతో పాటూ అనేక ప్రయోజనాలతో శ్రీ సిటీ ప్రపంచం నలుమూలల నుండి పెట్టుబడిదారులను ఆకర్షించింది" అని అన్నారు.
చండీగఢ్లోని ట్రిబ్యూన్కి చెందిన కరమ్ ప్రకాష్ మాట్లాడుతూ- ప్రపంచం కోసం అధునాతన వీల్ చార్లు మరియు ఇతర ఉత్పత్తులు, ఉత్పత్తి చేసే వెర్మీరెన్ ఇండియా లిమిటెడ్ను సందర్శించడం ఒక అభ్యాస అనుభవం అని పేర్కొన్నారు. అలాగే "ఈ పర్యటనలో ప్రపంచ వ్యాపారం మరియు పెట్టుబడుల మ్యాప్లో ఆంధ్రప్రదేశ్ ని అగ్రస్థానంలో నిలబెట్టిన శ్రీ సిటీ ఇంటిగ్రేటెడ్ బిజినెస్ సిటీకి మమ్మల్ని పరిచయం చేసింది’’ అని అన్నారు.
Mr. రాజేష్ బాలి - IIS, ప్రెస్ ఇన్ఫర్మేషన్ బ్యూరో  ఆఫీసర్  మరియు మీడియా టీమ్ టూర్ నోడల్ అధికారి మాట్లాడుతూ, “శ్రీ సిటీ సందర్శన మాకు ఒక మనోహరమైన అనుభవం. ఇది చాలా హృదయపూర్వకంగా జరిగింది. మొత్తం మానవశక్తిలో సగానికి పైగా మహిళా శ్రామికశక్తే ఉందని ఈ పరిశీలనలో తెలుసుకోవడం మాకు చాలా ఆనందంగా ఉంది. అలాగే గర్వంగా కూడా ఉంది. శ్రీ సిటీలోని చాలా కంపెనీలు 'మేక్ ఇన్ ఇండియా' చొరవకు బలమైన గుర్తులు మరియు యూఎస్ఏలో ఒక ట్యూన్కు ప్రారంభం నుండి ఇప్పటి వరకు USD 2 బిలియన్లు విలువ గల వస్తువులను ఎగుమతి చేశాయి అని అన్నారు.
అమరావతి , పిఐబి నిర్వహించిన ఈ కార్యక్రమాన్ని Mr. G. హరి, అసిస్టెంట్, జనరల్ మేనేజర్, మార్కెటింగ్, Mr. D. రవి మరియు Mr. P. బాలాజీ, పబ్లిక్ రిలేషన్ శ్రీసిటీ అధికారులు ఈ పర్యటనను చేపట్టారు. అలాగే AP టూరిజం అధికారి శ్రీ కృష్ణమోహన్ పర్యటనను సమన్వయం చేశారు.